

**ΔΕΛΤΙΟ ΤΥΠΟΥ**

**12ο Πανελλήνιο Συνέδριο Πολυμερών με διεθνή συμμετοχή**

***30 Σεπτεμβρίου – 3 Οκτωβρίου***

***Αίθουσα Τελετών «Γεώργιος Μυλωνάς», Ιωάννινα***

Το **12ο Πανελλήνιο Συνέδριο Πολυμερών με διεθνή συμμετοχή**, θα διοργανωθεί στα **Ιωάννινα** και συγκεκριμένα στο **Πανεπιστήμιο Ιωαννίνων (Αίθουσα Τελετών «Γεώργιος Μυλωνάς», από 30 Σεπτεμβρίου έως και 3 Οκτωβρίου 2018**.

Η **Επιστήμη και Τεχνολογία Πολυμερών στην Ελλάδα**, αποτελεί μία συνεχώς αναπτυσσόμενη ερευνητική περιοχή, με αναρίθμητες τεχνολογικές εφαρμογές και νέες επιστημονικές προκλήσεις.

Όλα τα νέα δεδομένα, θα τεθούν στο επίκεντρο του **12ου Πανελλήνιου Συνεδρίου Πολυμερών**, με το ενδιαφέρον των επιστημόνων από **Πανεπιστημιακά Ιδρύματα, Ερευνητικούς Φορείς και την Βιομηχανία** να είναι στραμμένο για τέσσερις ημέρες στα **Ιωάννινα**.

Το συγκεκριμένο **Συνέδριο** διοργανώνεται κάθε δύο χρόνια υπό την **αιγίδα** της **Ελληνικής Εταιρίας Πολυμερών (ΕΛΕΠ)**, και προσελκύει σημαντικό αριθμό συνέδρων από την Ελλάδα αλλά και το εξωτερικό.

Να σημειωθεί, ότι το εν λόγω Συνέδριο έχει εξασφαλίσει την διοργάνωσή του και υπό την **αιγίδα** της **European Polymer Federation (EPF)** εκτός από την **ΕΛΕΠ**, γεγονός ιδιαίτερα σημαντικό.

Επιπλέον, στην **Οργανωτική Επιτροπή** συμμετέχουν επιστήμονες από **τρία Τμήματα (Χημείας, Φυσικής, Μηχανικών Επιστήμης Υλικών) του Πανεπιστημίου Ιωαννίνων**, κάτι που επιδεικνύει και αποδεικνύει την **σφαιρικότητα της επιστημονικής γνώσης και τεχνογνωσίας στην Επιστήμη και Τεχνολογία Πολυμερών**.

*Κατά την διάρκεια του Συνεδρίου, θα διοργανωθούν δύο ειδικές συνεδρίες με προσκεκλημένες ομιλίες διακεκριμένων Επιστημόνων στη μνήμη του* ***Καθηγητή του Τμήματος Χημείας του Πανεπιστημίου Ιωαννίνων κ. Μάριου Κοσμά****, για τη συμβολή του στην Επιστήμη των Πολυμερών, μέσω της αναδυόμενης έρευνας.*

*Και οι δυο συνεδρίες θα λάβουν χώρα την* ***Τρίτη 2 Οκτωβρίου 2018 και ώρες 15:00-17:00 και 17:30-19:00****.*

Η επίσημη γλώσσα του Συνεδρίου, είναι η Αγγλική.

***Στο πλαίσιο του Συνεδρίου, θα παραχωρηθεί Συνέντευξη Τύπου στα Μέσα Μαζικής Ενημέρωσης, την Παρασκευή 28 Σεπτεμβρίου και ώρα 12 το μεσημέρι στην Αίθουσα Συγκλήτου του Πανεπιστημίου Ιωαννίνων.***

Για περισσότερες πληροφορίες, μπορείτε να επισκεφτείτε την ιστοσελίδα του συνεδρίου: [www.polyconf12.gr](http://www.polyconf12.gr)

\*Το 12ο Πανελλήνιο Συνέδριο Πολυμερών με διεθνή συμμετοχή, στο [**facebook**](https://www.facebook.com/Polymer2018/)και στο [**twitter**](https://twitter.com/polyconf12)